Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen komission delegoidun asetuksen (EU) 2019/33 17 artiklan 2 ja 3 kohdan mukaisesti

(2021/C 266/12)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Côtes du Marmandais”

PDO-FR-A0683-AM02

Tiedonannon päivämäärä: 7. toukokuuta 2021

HYVÄKSYTYN MUUTOKSEN KUVAUS JA PERUSTELUT

1. Viittaus viralliseen geokoodiin

Tuote-eritelmään on lisätty viittaus viralliseen geokoodiin maantieteelliseen alueeseen ja sen välittömään läheisyyteen kuuluvien kuntien listan osalta.

Muutetaan yhtenäisen asiakirjan 6 ja 9 kohtaa.

2. Maatalouden ympäristötoimenpiteitä koskevat määräykset

Lisätään seuraavat maatalouden ympäristösäännökset:

Viljelylohkoja reunustava pysyvä nurmipeite (pientareilla ja lohkojen välisillä istuttamattomilla tai viljelemättömillä alueilla) on pakollinen. Tämä velvoite ei koske tilanteita, joissa pientareita joudutaan uusimaan erityisesti eroosion tai poikkeuksellisten sääilmiöiden vuoksi.

Rikkakasvien kemiallinen hävittäminen pientareilta on kielletty.

Rikkakasvien kokonaisvaltainen kemiallinen hävittäminen lohkoilta on kielletty.

Toiminnanharjoittajan on huolehdittava siitä, että kasvinsuojeluaineen hehtaarikohtainen annostus mukautetaan tautipaineeseen, fenologiseen vaiheeseen ja suojeltavan viljelyalueen kokonaispinta-alaan.

Näillä muutoksilla pyritään ottamaan paremmin huomioon kasvinsuojeluaineiden käytön vähentämistä koskevat yhteiskunnan vaatimukset ja ympäristönäkökohdat.

Tämä muutos ei aiheuta muutoksia yhtenäiseen asiakirjaan.

3. Roseeviinin tuotosta koskeva muutos

Roseeviinien tuotos ja enimmäistuotos.

Tuotoksen määrä nostetaan 55 hehtolitrasta 60 hehtolitraan hehtaarilta ja enimmäistuotoksen määrä 66 hehtolitrasta 70 hehtolitraan hehtaarilta. Korotusta pyydettiin, jotta voitaisiin vastata markkinoiden kysyntään, sillä roseeviinien kulutus on kasvussa niin Ranskassa kuin kansainvälisesti.

Muutetaan yhtenäisen asiakirjan 5 kohtaa.

4. Viininvalmistusmenetelmät

Rypälelajikkeiden sekoittamista koskeva virke on tarkistettu selkeyden parantamiseksi. Sen vuoksi on lisätty seuraava virke: ”Punaviinien on oltava peräisin viinirypäleiden tai viinien sekoituksesta, jossa on vähintään kahta eri rypälelajiketta. Vähintään toisen näistä on oltava päälajike.”

Viininvalmistukseen tarkoitettujen hiilten käytön kielto roseeviinien valmistuksessa on kumottu, jotta viininviljelijät voivat tarvittaessa puhdistaa mahdolliset sienitautien saastuttamat cuvéet.

Muutetaan yhtenäisen asiakirjan 5 kohtaa.

5. Yhteys alkuperään

Yhteyttä alkuperään koskevaa kohtaa muutetaan siten, että virke ”Puna- ja roseeviinit ovat kuivia viinejä, jotka on valmistettava sekoittamalla vähintään kahta rypälelajiketta.” poistetaan, koska roseeviinejä voidaan valmistaa myös vain yhdestä rypälelajikkeesta (”monocépage”).

Lisäksi kuntien lukumäärää on päivitetty.

Tämä muutos ei vaikuta yhtenäiseen asiakirjaan.

6. Valvontaelimiä koskeva viittaus

Valvontaelintä koskevan viittauksen sanamuotoa on tarkistettu sen yhdenmukaistamiseksi muita nimityksiä koskevien eritelmien kanssa. Muutos on puhtaasti toimituksellinen. Tämä muutos ei aiheuta muutoksia yhtenäiseen asiakirjaan.

YHTENÄINEN ASIAKIRJA

1. Nimi/nimet

”Côtes du Marmandais”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Hiilihapottomat puna- ja roseeviinit

LYHYT KIRJALLINEN KUVAUS

Hiilihapottomat kuivat punaviinit (jotka valmistetaan sekoittamalla vähintään kahta rypälelajiketta) sekä roseeviinit. Yhteys alkuperään perustuu erityisesti Abouriou N- eli Marmandais -lajikkeen käyttöön. Punaviinit ovat purppuranvärisiä, ja niiden punaisista hedelmistä muistuttavat aromit kehittyvät vanhetessaan mausteiseksi, hienostuneeksi ja herkäksi aromaattiseksi bukeeksi. Suutuntumaltaan ne ovat runsaita, tasapainoisia, pyöreitä ja lihaisia; harmonian täydentävät samettiset ja selvästi erottuvat tanniinit. Roseeviinit ovat kirkkaan värisiä, hienostuneita ja kevyitä. Niissä maistuvat pääasiallisesti vadelman ja toffeen aromit.

Omenahappopitoisuus (punaviini) on enintään 0,4 g/l. Käymiskykyisten sokereiden pitoisuus on < tai = 4 g/l. Luonnollinen vähimmäisalkoholipitoisuus on 10 til-%.

Kokonaisalkoholipitoisuus väkevöinnin jälkeen on enintään 13 til-%.

YLEISET ANALYYTTISET OMINAISUUDET

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

Hiilihapottomat valkoviinit

LYHYT KIRJALLINEN KUVAUS

Hiilihapottomat valkoviinit

Kuivien valkoviinien valmistuksessa käytetään suurimmaksi osaksi Sauvignon B -lajiketta, mikä tekee niistä pyöreitä, eloisia, kevyitä ja viipyileviä. Viinien pääosin eksoottisista hedelmistä ja valkoisista kukista muistuttavat aromit yhdistyvät sopusointuisesti selkeään ja tasapainoiseen suutuntumaan.

Käymiskykyisten sokereiden pitoisuus on < tai = 4 g/l. Viinin kokonaisalkoholipitoisuus saa olla väkevöinnin jälkeen enintään 13 til-%.

Luonnollinen vähimmäisalkoholipitoisuus on 10 til-%.

YLEISET ANALYYTTISET OMINAISUUDET

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

5.1. Erityiset viininvalmistusmenetelmät

Viljelymenetelmä

Viiniköynnösten istutustiheys on vähintään 4 000 köynnöstä hehtaaria kohden. Rivien välinen etäisyys saa olla enintään 2,50 metriä. Kullakin köynnöksellä on enintään 2,50 neliömetriä maa-alaa. Tämä pinta-ala saadaan kertomalla rivien välinen etäisyys köynnösten välisellä etäisyydellä.

Viiniköynnösten leikkauksessa käytetään seuraavia tekniikoita: Guyot-leikkaus, Royat-leikkaus tai matalaleikkaus.

Kussakin köynnöksessä saa olla enintään 15 mukaanluettavaa silmua silmujen poistamisen jälkeen.

Keinokastelu on sallittua.

Erityinen viininvalmistusmenetelmä

Viininvalmistukseen tarkoitettujen hiilten käyttö on sallittu puristemehuissa enintään 20 prosentissa tarkasteltavana olevan viininvalmistajan kustakin viinirypälesadosta valmistamien roseeviinien tilavuudesta. Viinien kokonaisalkoholipitoisuus saa olla väkevöinnin jälkeen enintään 13 til-%. Edellä esitettyjen määräysten lisäksi viininvalmistusmenetelmien on täytettävä unionin tasolla ja Ranskan maatalouslaissa (Code rural) asetetut velvoitteet.

5.2. Enimmäistuotokset

Punaviinit

66 hehtolitraa/ha

Valkoviinit

72 hehtolitraa/ha

Roseeviinit

70 hehtolitraa/ha

6. Rajattu maantieteellinen alue

Viinirypäleet on korjattava, viiniytettävä ja viini valmistettava seuraavien Lot-et-Gironden departementiin 26. päivänä helmikuuta 2020 tehdyn virallisen maantieteellisen koodin perusteella kuuluvien kuntien alueella: Beaupuy, Bouglon, Cambes, Caubon-Saint-Sauveur, Castelnau-sur-Gupie, Cocumont, Escassefort, Guérin, Lachapelle, Lagupie, Lévignac-de-Guyenne, Marcellus, Marmande, Mauvezin-sur-Gupie, Meilhan-sur-Garonne, Monteton, Montpouillan, Peyrière, Romestaing, Saint-Avit, Saint-Géraud, Saint-Martin-Petit, Saint-Sauveur-de-Meilhan, Sainte-Bazeille, Samazan, Seyches ja Virazeil.

7. Pääasiallinen rypälelajike (pääasialliset rypälelajikkeet)

Abouriou B

Cabernet franc N

Cabernet-Sauvignon N

Cot N - Malbec

Fer N - Fer Servadou, Braucol, Mansois, Pinenc

Gamay N

Merlot N

Sauvignon B - Sauvignon blanc

Sauvignon gris G - Fié gris

Syrah N - Shiraz

8. Yhteyden/yhteyksien kuvaus

Garonne-joki on muokannut kukkulaista maisemaa raivaten tilaa aurinkoisille rinteille, jotka levittäytyvät pohjoisesta Entre-Deux-Mersistä etelään Landaisen metsään ulottuvalle alueelle. Vasemman rannan sorainen ja oikean rannan savinen maaperä soveltuu lounaisten rypälelajikkeiden sekä paikallisen, varhain kypsyvän Abouriou N -rypälelajikkeen viljelyyn. Syksyllä ilmasto on lämmin ja kuiva, minkä ansiosta rypäleet kypsyvät hyvin. Sakan päällä pidetyt valkoviinit (”vin sur lies”) ovat eloisia, pitkiä ja pyöreitä. Roseeviinit ovat hienoja ja kevyitä, ja niissä maistuvat vadelman ja toffeen aromit. Punaviinit ovat pyöreitä ja lihaisia. Niiden punaisten hedelmien aromit kehittyvät mausteiseksi bukeeksi cot N- ja syrah N lajikkeiden ansioista.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue koostuu viiniyttämistä, ja kypsytystä koskevan poikkeuksen mukaisesti seuraavista Gironden departementin kunnista (26. helmikuuta 2020 voimassa ollut virallinen geokoodi): Grignols ja Saint-Michel-de-Lapujade.

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

Tarkistetun alkuperänimityksen ”Côtes du Marmandais” saaneiden viinien etiketissä voidaan mainita laajempi maantieteellinen alue ”Sud-Ouest”. Tämä laajempi maantieteellinen alue voidaan ilmoittaa myös kaikentyyppisissä esitteissä ja astioissa. Laajempi maantieteellinen alue voidaan kirjoittaa kirjaimin, jotka ovat korkeudeltaan ja leveydeltään enintään yhtä suuria kuin kirjaimet, joilla tarkistettu alkuperänimitys kirjoitetaan.

Linkki eritelmään

https://info.agriculture.gouv.fr/gedei/site/bo-agri/document_administratif-666a8621-10ce-4487-88a4-76522ce0805e

(1) EYVL L 9, 11.1.2019, s. 2.